Document ID: 32006R0661

KOMISJONI MÄÄRUS (EÜ) nr 661/2006,
28. aprill 2006,
millega kehtestatakse erand määrusest (EÜ) nr 312/2001 (milles sätestatakse Tuneesiast pärit oliiviõli impordi üksikasjalikud rakenduseeskirjad) seoses ühe kuu kohta kehtestatud piiranguga ajavahemikuks 1. maist 2006 kuni 31. oktoobrini 2006
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 2000. aasta otsust 2000/822/EÜ Euroopa Ühenduse ja Tuneesia Vabariigi vahel kirjavahetuse teel vastastikuseid liberaliseerimismeetmeid ning EÜ ja Tuneesia vahelise assotsiatsioonilepingu põllumajandusprotokollide muutmist käsitleva kokkuleppe sõlmimise kohta, (1)
võttes arvesse nõukogu 29. aprilli 2004. aasta määrust (EÜ) nr 865/2004, mis käsitleb oliiviõli ja lauaoliivide turu ühist korraldust ja millega muudetakse määrust (EMÜ) nr 827/68, (2)
ning arvestades järgmist:
(1)
Komisjoni määruse (EÜ) nr 312/2001 (3) artikli 1 lõikega 2 on impordilitsentside väljaandmiseks ette nähtud oliiviõli kogus ühe kuu kohta kõnealuse artikli lõikega 1 ette nähtud kvoodi raames.
(2)
Ühenduse 2005/2006. turustusaastat iseloomustab oliiviõli vähene tootmine, mis põhjustab tarneraskusi. Selleks et lihtsustada oliiviõli tarnimist ühenduse turule, tuleks alates 1. maist 2006 ja erandina määrusest (EÜ) nr 312/2001 lubada litsentse välja anda ilma piiranguta ühe kuu kohta.
(3)
Käesoleva määrusega ette nähtud meetmed on kooskõlas oliiviõli ja lauaoliivide korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 312/2001 artikli 1 lõike 2 esimese lõigu neljandast taandest võib ajavahemikus 1. maist 2006 kuni 31. oktoobrini 2006 litsentse välja anda ilma piiranguta ühe kuu kohta.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. maist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. aprill 2006

Labels: 3
17
18
15